Sign in / Join .st0{fill:#34437F;} .st1{fill:#878787;} Friday, February 4, 2022 ikteb hawn… Fittex "PN tal-passat kontra kollox u kulħadd; jattakka pakkett ta' €70 miljun għall-familji" – PL Minn talk.mt February 3, 2022 talk.mt Wara li dalgħodu l-Prim Ministru Robert Abela ħabbar pakkett ta' stimolu ekonomiku ta' €70 miljun investiment fin-nies, il-Partit Laburista nnota kif il-Partit Nazzjonalista mmexxi minn Bernard Grech qed jattakka dan il-pakkett. Fi stqarrija, il-PL qal li hekk jagħmel min jaddotta politika tal-passat u jkun negattiv. Il-Partit Laburista żied jgħid li l-problema li għandu l-Partit Nazzjonalista hi li minbarra li hu negattiv, mhuwiex kredibbli. Il-PL qal: "Dawn is-€70 miljun jingħaqdu mal-kważi €700 miljun f'wage supplement investit fin-negozji u l-ħaddiema, il-madwar €100 miljun f'vouchers u għadd kbir ta' inizjattivi oħra fosthom dawk fil-budget approvat ilbieraħ." Żied jgħid li l-ironija hi li dawn huma kollha inizjattivi li l-Kap tal-Oppożizzjoni sejħilhom tberbiq ta' flus. Qal ukoll li ironija ikbar hi li meta l-Partit Nazzjonalista għolla l-kontijiet tad-dawl u l-ilma ta biss ħames bozoz. "Illum il-gvern żamm stabbli l-prezzijiet tal-enerġija u kompla jinvesti fin-nies. Id-differenza fit-tmexxija qatt ma kienet ċara daqs illum," qal il-Partit Laburista. Artiklu preċedenti Aġġornat bil-filmat: Anzjan imut wara li kien qed jgħin ħaddiem ieħor jimmanuvra trakk Artiklu li jmiss Allokati madwar €200,000 għal skemi ta' għajnuna lill-għaqdiet volontarji u lill-għaqdiet sportivi